alexandrainst/scandi-wiki huggingface dataset:
Adolph Esmit

Adolph Esmit var guvernør på St. Thomas og St. Jan i Dansk Vestindia i to perioder, fra november 1682 til 7. mai 1684 og fra mars 1687 til oktober 1688. I hans første guvernørperiode etterfulgte han sin bror Nicolai Esmit.

Adolph Esmit startet sin karriere i Vestindia som kaptein på et slaveskip og ble leder for hans brors motstandere som bestod av noen plantasjeeiere. Adolph Esmit ledet et opprør mot sin bror og hans medhjelpere utnevnte han til guvernør. Denne utnevnelsen ble senere stadfestet av Vestindisk-guineisk Kompagni etter bistand fra sin kones kontakter i København. Hans regime støttet opp under piratvirksomhet og for å forebygge at engelskmennene tok St. Thomas i besittelse ble Gabriel Milan utnevnt til ny guvernør i 1684. Den nye guvernøren hadde ordre om å sende Esmit tilake til København, men i stedet  ble han satt i fengsel i et utpressingsforsøk fra Milans side. Fengslingen av Esmit førte til at Vestindisk-guineisk Kompagni sendte ut en ny ekspedisjon fra København for å hente dem begge. Esmit unnslapp strafferettslig forfølgelse da han overbeviste Vestindisk-guineisk Kompagni om at han kunne hjelpe de i å finne vraket av et spansk skip lastet med sølv.

Han ble for andre gang guvernør på St. Thomas i 1687, men etter at hans kunnskaper om sølvskipet var løgn og at utnevnelsen av ham som guvernør ikke ble godt mottatt av øyas innbyggere, ble han beordret tilbake til København i 1688. Esmit unnslapp på nytt strafferettslig forfølgelse ved å flykte til Kurland, hvor alle spor etter ham forsvinner.

Eksterne lenker
  Dansk biografisk Lexikon om Adolph Esmit

Guvernører i Dansk Vestindia
Motorveimassakren i Tennessee

Motorveimassakren i Tennessee var en drapssak i Greenville i Tennessee i 1997 som ble omtalt i mediene i USA og Norge. En norsk-amerikansk familie ble utsatt for bilkapring og deretter skutt av seks unge personer.

Nordmannen Vidar Lillelid (34), hans amerikanske kone Delphina (28) og deres datter Tabitha (6) ble skutt ned på en øde veistrekning i Tennessee den 6. april 1997. Vidar og Delphina ble funnet døde, mens datteren døde etter å ha blitt fraktet til sykehus. Parets 3 år gamle sønn Peter overlevde, og ble funnet gråtende i sin døde mors fang. Han pådro seg skader i ryggen og ble blind på det ene øyet.

Vidar Lillelid vokste opp i Bergen, men flyttet i 1985 til USA, der han giftet seg med Delphina Zelaya i 1989. Hun var født i New York av foreldre fra Honduras. De møttes gjennom sitt felles engasjement i Jehovas vitner.

Seks unge personer, Joseph Risner (21), Edward Dean Mullins (19), Natasha Wallen Cornett (18), Crystal R. Sturgill (18), Karen R. Howell (17) og Jason Blake Bryant (15), ble kort tid etter arrestert i delstaten Arizona, mistenkt for drapene. De hadde alle hatt en vanskelig oppvekst og levde på kant med loven, i tillegg til at de hadde gjort seg bemerket for at de var opptatt av okkultisme og satanisme. De ble arrestert av politiet da de kjørte samme Dodge varebil som familien Lillelid. Vitner observerte ungdommene, som var i alderen 15 til 21 år, i samtale med familien. De skal ha kommet over familien på en rasteplass. Derfra skal de ha tvunget familien til å kjøre dem et stykke. Ungdommene skal ha skutt 17 skudd mot familien. Familien ble funnet ved den forlatte bilen til ungdommene.

Rettergang ble avsluttet i mars 1998. De seks ungdommene ble dømt til fengsel på livstid. Dommeren anvendte de samme skjerpende omstendigheter for alle: Tortur og bestialitet ved at ofrene ble plaget før drapene, barna så foreldrene bli skutt, ofrene ble overkjørt mens ihvertfall moren var i live, og drapene ble utført for å skjule forbrytelser og hindre arrestasjon. Imidlertid ble det ikke nøyaktig avgjort hvem av dem som hadde hovedskylden for drapene. Det ble sagt at den yngste, Jason Bryant, hadde avfyrt skudd, men at en annen også trolig hadde gjort det. Flere klaget over at rettssaken ble avsluttet uten at alle detaljer hadde kommet frem.

Vidars søster Randi Heier, som bor i Sverige, ble tilkjent foreldreretten til den overlevende nevøen. Han har siden vokst opp hos henne og hennes familie. I en alder av omkring tolv år hadde han fortsatt problemer med å gå.

Eksterne lenker
 Six – the movie En film av psykolog Helen Smith
 Satanist-jenter sugde hverandres blod (Dagbladet, 1997)
 Strengeste straff for Lillelid-drap (Dagbladet, 1998)
 Lillelid-dømte fortsetter bortforklaringene (Dagbladet, 1998)
 Kjemper for byens rykte (Dagbladet, 1998)

Kriminalsaker fra USA
Rettssaker i USA
Drap
Hendelser i 1997
Menighetsbibelskolen

Menighetsbibelskolen AS (MBS) er en kristen bibelskole. Aksjene i selskapet eies av pinsemenigheten Salem Sandefjord. Skolen er offentlig godkjent for utdanning på videregående nivå (NOKUT-godkjent fagskole), og skal primært kvalifisere til arbeid innenfor menigheter og misjon. Skolen stiller krav om at studentene må ha fullført videregående skole. 

Menighetsbibelskolen ble etablert i Sandefjord, men har flere avdelinger. Den drives i nær tilknytting til den lokal menigheten. Studentene oppfordres til å tilegne seg ytterligere erfaring og kompetanse i menighetsmiljøet.

Historie 
Skolen startet i høsten 1976, som et tre måneders bibelkurs. I 1981 mottok skolen godkjenning fra Utdanningsdepartementet og i august samme året startet skolen med ett-årige undervisningstilbud. 

Frank Matre var med å etablere bibelskolen og var rektor frem til 1983.

Avdelinger 
  Menighetsbibelskolen Sandefjord – startet med kurs i 1976 og har siden 1981 utviklet det ettårige bibelskoletilbudet.
 Menighetsbibelskolen Kristiansand – startet høsten 2003 bibelskole i Filadelfia Kristiansand.
 Menighetsbibelskolen Oslo – er et samarbeid med Filadelfia bibelskole. 
 Menighetsbibelskolen Vennesla –  startet høsten 2004 med undervisning i Filadelfia Vennesla. Menigheten har tidligere drevet en «omsorgsbibelskole», rettet mot mennesker som  ønsket å dyktiggjøre seg innenfor omsorgsarbeid eller har hatt behov for et trygt undervisningsmiljø.

Eksterne lenker 
 – Menighetsbibelskolen Sandefjord

Skoler tilknyttet Pinsebevegelsen i Norge
Høyskoler i Norge
Utdanning i Vestfold og Telemark
Skoler i Sandefjord
Utdanningsinstitusjoner etablert i 1976
Frances Shand Kydd

Frances Ruth Shand Kydd (født 20. januar 1936, død 3. juni 2004) var moren til Diana, fyrstinne av Wales. Etter to oppløste ekteskap, og dødsfallene til to av hennes fem barn, viet hun de siste årene i livet sitt til veldedighetsarbeid for den romersk-katolske kirke.

Referanser 

Engelske jarler og grevinner
Spencer-Churchill-slekten
Personer fra Sandringham
Fødsler i 1936
Dødsfall i 2004
Khristo Markov

Hristo Gantsjev Markov (bulgarsk: Христо Ганчев Марков, født 27. januar 1965 i Dimitrovgrad) er en tidligere bulgarsk friidrettsutøver som konkurrerte først og fremst i tresteg, men som også var fremragende i lengdehopp og stavsprang.

Markov ble olympisk mester i tresteg i OL 1988 i Seoul. Han vant foran Igor Lapsjin og Aleksandr Kovalenko, begge fra Sovjetunionen. Han er både europa- og verdensmester, han vant tresteg i VM 1987 i Roma.

OL-medaljer 
  1988  Seoul -  Gull i friidrett, tresteg, menn  Bulgaria

Personlige rekorder 
 Tresteg – 17,92 (1987)
 Lengdehopp – 8,23
 Stavsprang – 5,40 (1994)

Referanser

Eksterne lenker 
 

Bulgarske tresteghoppere
Olympiske mestere for Bulgaria
Verdensmestere i friidrett
Medaljevinnere under Sommer-OL 1988
Deltakere for Bulgaria under Sommer-OL 1988
Friidrettsutøvere under Sommer-OL 1988
Deltakere for Bulgaria under Sommer-OL 1992
Friidrettsutøvere under Sommer-OL 1992
Europamestere i friidrett
Personer fra Ruse oblast
Deltakere under VM i friidrett 1987
Fødsler i 1965
Bai Guang

Bai Guang (kinesisk: 白光, pinyin: bái guāng, født 1921 under navnet 史永芬 Shǐ Yǒngfēn i Beiping - nå: Beijing - i Kina], død 27. august 1999 i Kuala Lumpur i Malaysia) var en kjent kinesisk filmstjerne og sanger. I 1940-årene ble hun regnet som en av de syv store sangstjerner.

Biografi 
Bai var først med i Beipings salongteatertrupp (北平沙龙剧团), og opptrådte en gang i Cao Yus stykke «Soloppgang».  I 1937 studerte hun ved Tokyouniversitetets musikkfakultet inntil den annen verdenskrig i 1942. Etter dramaskolen bestemte hun seg for å bli filmstjerne. Hun ville å bli som de lysstråler som stråler fra filmfremviseren og mot lerretet. Derav hennes kunstnernavn (白光), som betyr «hvitt lys».

Karriere 

Hennes mandopopsanger ble brukt i mange filmer. Hun hadde en litt dyp og hes stemme, noe som bidro til hennes store popularitet i Shanghai. En godt kjent fremføring av det flørtende slaget var storslageren 等着你回来 (Deng Zhe Ni Hui Lai), «Jeg venter på din gjenkomst.»   

Bais filmgjennombrudd kom straks, i 1943. Hun ble kjent for å spille forførende roller med et flørtende image, men det hendte også at hun spilte skurkeroller. 

Etter at Folkerepublikken Kina ble opprettet i 1949 ble  «En glemt kvinne» (se  klipp på YouTube ) den første av Folkerepublikkens filmer som ble vist i Hongkong. Selv guvernøren Alexander Grantham ble en fan av henne.   

I 1950 trakk Bai seg tilbake fra sin sangerkarriere i Kina og bosatte seg i den malaysiske hovedstaden.  I 1953 åpnet hun en populær nattklubb i Tokyos Ginzadistrikt. Senere slo hun seg ned i Hongkong, der hennes siste opptreden var i 1995 under en prisutdelingsseremoni på fjernsyn.

Filmografi 
 Love Peas of Southland (红豆生南国) (1943)
 (恋之火) (1943)
 (十三号凶宅) (1947)
 Blood stained Begonia (血染海棠红) (1949)
 A Forgotten Woman (荡妇心) (1949)
 Songs in the Rainy Nights (雨夜歌声) (1950) 
 A Strange Women (一代妖姬) (1950)
 Smiling Rose (玫瑰花开)
 Hours Passed the Wedding (结婚廿四小时) (1950)
 Tears of Songstress (歌女红菱艳)（1953)

Referanser

Eksterne lenker 
 
 
 Kinas filmdatabase
 Bai Guang synger 等着你回来 Deng Zhe Ni Hui Lai, fra YouTube (http://www.youtube.com/watch?v=lZs5hWfH8XI) 
 Moderne innspillinger av 等着你回来 Deng Zhe Ni Hui Lai fra YouTube (http://www.youtube.com/watch?v=uwiA_ot5-IY, og karaoke-tekstet på kinesisk og romanisert skrift http://www.youtube.com/watch?v=_bhDkA7AXjs)

Kinesiske sangere
Kinesiske skuespillere
Personer fra Beijing
Filadelfia bibelskole

Filadelfia Bibelskole er en kristen bibelskole som holder til i lokalene til Filadelfia Oslo og er tilknyttet pinsebevegelsen i Norge.

Historie  
Menigheten Filadelfia og Filadelfia Bibelskole ble etablert av Thomas Ball Barratt i 1919. Det første evangelistkurset startet i Møllergata 38 i januar 1919. Ved oppstart var det 107 elever, men etter to uker var elevantallet steget til 400. Dette var lenge pinsebevegelsens eneste bibelskole, med fem ukers kurs hver høst. I 1979 ble tilbudet utvidet med en kveldsbibelskole, med to timers bibelundervisning annenhver onsdag. Noen av dem som underviste var Oddvar Nilsen, Hans Svartdahl, Morgan Kornmo, Egil Strand, Willie Hagen, Osvald Orlien, Sverre Kornmo, Magne Tangen, David Østby, Emanuel Minos og Terje Hegertun. 

I 1983 startet pinsebevegelsen å planlegge et ettårig bibelskoletilbud. Et interimstyre fikk mandatet til å utforme søknad til Kirke- og Undervisningsdepartementet om tilskudd etter lov om privatskoler. Høsten 1984 ga departementet tilsagn om statsstøtte med virkning fra 1. august 1985. Forstander Magne Tangen ble ansatt som skolens rektor og Torill Jahr ble ansatt som skolens undervisningsleder. I 1988 overtok Tore Deila som rektor. Han ble etterfulgt av Karl Inge Tangen høsten 1996.

Filadelfia bibelskole Oslo  
Filadelfia bibelskole er et ettårig studium hvor elevene får undervisning og praksis innenfor menighetsarbeid, bibelfag, temadag. I tillegg er det fordypning innen menighet, lovsang eller kreativitet.

Undervisningstilbudet omfatter blant annet en reise til Kenya i løpet av skoleåret.

DSCOVR  
DSCOVR er en del av Menighetsbibelskolen (MBS). Skolen er et NOKUT-godkjent fagskoletilbud med studieretningen Menighets- og misjonsarbeid. Skolen har 12 studieplasser. Skolen har samarbeid med Filadelfia bibelskole Oslo, Nairobi Chapel. Fokuset for skolen er en økt forståelse omkring religion og kulturutveksling. Skolen har opptil 6 måneders studium i utlandet. Gjennom skoleåret får studenter oppfølging både i Norge og under uteoppholdet.

Referanser

Eksterne lenker 
 Hjemmesiden til Filadelfia bibelskole Besøkt 22. februar 2021.
Hjemmesiden til MBS avd. Oslo - DSCOVR.no Besøkt 22. februar 2021.

Skoler tilknyttet Pinsebevegelsen i Norge
Skoler i Oslo
Utdanningsinstitusjoner etablert i 1919
Ellingsrud

Ellingsrud er en drabantby i bydel Alna i Groruddalen i Oslo. Strøket ligger helt i utkanten av bydelen, og grenser til bydel Stovner, samt Lørenskog kommune.

Stedet har navn fra Ellingsrud gård, og ble bygget ut som drabantby fra starten av 1970-tallet.

Samferdsel 

E6 går tvers gjennom området, mens Furusetbanen har sin endestasjon her (linje 2).

Furusetbanen ble først bygget til Haugerud i 1970. Banen ble forlenget til Furuset i 1978 og videre til Ellingsrudåsen stasjon med offisiell åpning den 8. november 1981. På Ellingsrudåsen er det i dag to utganger, der den ene utgangen fører til torget på Ellingsrud senter og den andre fører til grensen mellom Skansesteinen og Ellingsrudjordet.

Historie 

Utbyggingen av Ellingsrud startet ca. 1970 som en del av den store Furuset-planen i Oslo. Boligblokkene på Ellingsrud Øst (Karihaugen) var starten. Fra ca. 1980 ble Ellingsrud Vest etter hvert utbygget med blokker, terrasseblokker og rekkehus, bl. a. med Frydenlund og Skansen borettslag (OBOS), boligsameiene i Edvard Munchs vei og borettslagene på Fjeldstad. De tre borettslagene og boligsameiet på Munkebekken ble utbygget senere med innflytting fra slutten av 1983. Senere kom Bakås Sameie med rekkehus beliggende nedenfor Frydenlund borettslag. Ellingsrud omfatter i 2009 ca. 3000 boenheter med en total befolkning på ca. 7000 personer.

Ellingsrud Øst, Ellingsrud Vest og Ellingsrudflaten (Munkebekken) er boligområder som er skilt ut fra Ellingsrud gård, gnr 109 bnr 1. Dette er en gammel rydningsgård. Gården fikk en blomstringstid fra 1785 da Even Steen kjøpte gården. Han var prestesønn fra Nes i Hallingdal. Steen var i 1785 en etablert og velstående trelasthandler med borgerbrev som kjøpmann i Christiania. Han anla og drev kornmølle i Ellingsrudelva som danner grensen mellom Oslo og Lørenskog kommuner. Sønnen, Iver Steen, ble i 1809 utnevnt til veimester i Akershus. Han og Ellingsrud gård fikk en så solid posisjon at valget på deputerte fra Akershus amt (fylke) til riksforsamlingen på Eidsvoll i 1814 fant sted på Ellingsrud gård. Kammerherre, senere statsminister, Peder Anker, ble valgt sammen med sorenskriveren i Follo, Christian Magnus Falsen, og bonde Christian Kollerud fra Aurskog-Høland.

Idrett og friluftsliv 

Ellingsrud er også godt egnet til vintersportsaktiviteter, da drabantbyen grenser til Østmarka. Fra parkeringsplassen ved Ellingsrud ILs fotballbane er det på vinterstid satt opp skiløyper som fører innover Østmarka. Populære turmuligheter er til Nord- og Sør-Elvåga, Mariholtet eller Skårer.

Se også
 Ellingsrud kirke
 Ellingsrud skole
 Ellingsrudåsen skole
 Ellingsrudåsen stasjon

Referanser 

Strøk i Oslo
Bydel Alna
Bakås skole

Bakås skole er en 1–7-skole (barneskole) som er bygget i 1980, rehabilitert og bygget ut i 2022. Skolen ligger på Ellingsrud i bydel Alna i Oslo. Bakås skole har ca 200 elever og ligger tett på Østmarka, sørvest for Ellingsrudåsen.

Rektorer 
 Thomas Jensen (2017- fra Åsen skole (Lørenskog))
 Asgjerd Alstein Halseth (2012-2017 til Furuset skole)
 Eli Senneset (fungerende, 2012)
 Vibeke Saltnes Olsen (2010–2012, til Vestli skole)
 Magne Dahl (2010, til Furuset skole)

Eksterne lenker
 Data og statistikk - MinOsloskole, Oslo kommune. Besøkt 5. februar 2018.
 Skolens hjemmeside

Barneskoler i Oslo
Utdanningsinstitusjoner etablert i 1980
Skoler i bydel Alna
Byggverk fullført i 1980
Abaíra

Abaíra er en kommune i delstaten Bahia i nordøstregionen av Brasil.

Referanser

Eksterne lenker 
 

Kommuner i Bahia
Kommuner i Brasil etablert i 1962
1962 i Bahia
Amargosa

Amargosa er en kommune i delstaten Bahia i nordøstregionen av Brasil.

Referanser 

Kommuner i Bahia
Kommuner i Brasil etablert i 1877
1877 i Bahia
América Dourada

América Dourada er en kommune i delstaten Bahia i nordøstregionen av Brasil.

Referanser

Eksterne lenker 
 

Kommuner i Bahia
Kommuner i Brasil etablert i 1921
1
Andaraí

Andaraí er en kommune i delstaten Bahia i nordøstregionen av Brasil.

Referanser

Eksterne lenker 
 

Kommuner i Bahia
Barro Alto (Bahia)

Barro Alto er en kommune i delstaten Bahia i nordøstregionen av Brasil.

Referanser

Eksterne lenker 
 http://www.salobro.com
 http://www.lagoafunda.br21.com
 http://www.gratisweb.com/lagoafunda

Kommuner i Bahia
Kommuner i Brasil etablert i 1985
1985 i Bahia
Cansanção

Cansanção er en kommune i delstaten Bahia i nordøstregionen av Brasil.

Referanser

Eksterne lenker 
 
https://www.bracontece.com.br/cansancao/ 

Kommuner i Bahia
Conceição da Feira

Conceição da Feira er en kommune i delstaten Bahia i nordøstregionen av Brasil.

Referanser 

Kommuner i Bahia
Kommuner i Brasil etablert i 1926
6
Coração de Maria

Coração de Maria er en kommune i delstaten Bahia i nordøstregionen av Brasil.

Referanser

Eksterne lenker 
 http://www.coracaodemaria.ba.gov.br

Kommuner i Bahia
Ichu

Ichu er en kommune i delstaten Bahia i nordøstregionen av Brasil.

Referanser 

Kommuner i Bahia
Ipupiara

Ipupiara er en kommune i delstaten Bahia i nordøstregionen av Brasil.

Referanser

Eksterne lenker 
 
 http://www.ipupiara.ba.io.org.br
 http://www.ferias.tur.br/localidade.asp?localidade=672

Kommuner i Bahia
Bosetninger etablert i 1792
1792 i Sør-Amerika
Itiúba

Itiúba er en kommune i delstaten Bahia i nordøstregionen av Brasil.

Referanser

Eksterne lenker 
 
 http://www.itiubense.kit.net
 http://www.itiubadomeutempo.kit.net

Kommuner i Bahia
Itororó

Itororó er en kommune i delstaten Bahia i nordøstregionen av Brasil.

Referanser

Eksterne lenker 
 http://www.fmlitoral.com.br],
 https://web.archive.org/web/20160109190258/http://itororofm.com.br/
 https://web.archive.org/web/20161222133352/http://www.itororo.ba.gov.br/

Kommuner i Bahia
Kommuner i Brasil etablert i 1922
1922 i Bahia
Jaguarari

Jaguarari er en kommune i delstaten Bahia i nordøstregionen av Brasil.

Referanser 

Kommuner i Bahia
Jeremoabo

Jeremoabo er en kommune i delstaten Bahia i nordøstregionen av Brasil.

Referanser

Eksterne lenker 
 

Kommuner i Bahia
Kommuner i Brasil etablert i 1925
5
Mutuípe

Mutuípe er en kommune i delstaten Bahia i nordøstregionen av Brasil.

Referanser

Eksterne lenker 
 http://www.mutuipe.com

Kommuner i Bahia
Kommuner i Brasil etablert i 1926
6
Dodi Al-Fayed

Emad El-Din Mohamed Abdel Moneim Fayed (Arabisk: عماد  الدين محمد عبد المنعم  الفايد ) (født 15. april 1955, død 31. august 1997), bedre kjent som Dodi Al-Fayed, var sønn av den egyptiske milliardæren Mohamed Al-Fayed (arabisk:  محمد الفايد), tidligere eier av det britiske varehuset Harrods, eier av Fulham Football Club og Hôtel Ritz Paris. Hans mor var Samira Kashoggi, søster av våpenhandleren Adnan Khashoggi.

Fayed ble født i Alexandria, Egypt, hvor han var student ved Collège Saint Marc før han begynte på Institut Le Rosey i Sveits. Han jobbet som filmprodusent; blant annet for Breaking Glass (1980) og Chariots of Fire (1981), så vel som filmen F/X og dens oppfølger F/X2. Han jobbet også som ledende kreativ konsulent for TV-serien med samme navn. 

Dodi var også ledende produsent for filmen Hook fra 1991 med Robin Williams og Dustin Hoffman. I tillegg hadde han samme funksjon i filmversjonen av The Scarlet Letter fra 1995.

I 1997 ble han knyttet til et romantisk forhold med Diana, tidligere fyrstinne av Wales. Den 31. august samme år døde paret i en bilulykke i Paris. Hverken han eller Diana brukte setebelter, og Henri Paul, limousinens sjåfør, skal angivelig ha vært beruset. Deres forhold og død har blitt filmatisert i filmen Diana: Last Days of a Princess fra 2007.
 
Han ble opprinnelig gravlagt i Brookwood gravlund nær Woking, men ble flyttet til Fayed-eiendommen i Surrey.

Hans far reiste et minnesmerke over paret i Harrods den 12. april 1998, og avduket et enda større i 2005.

Referanser

Eksterne lenker 
 
 Intervju med Dodis far av Richard Quest
 Last ned: Lord Stevens 832-siders utredning om døden til Diana, Dodi Al-Fayed & Henri Paul Operation Paget 14. desember 2006

Egyptere
Personer fra Alexandria
Fødsler i 1955
Dødsfall i 1997
Omkomne i trafikkulykker
Riachão do Jacuípe

Riachão do Jacuípe er en kommune i delstaten Bahia i nordøstregionen av Brasil.

Referanser

Eksterne lenker 
 
 https://archive.is/20130104121659/http://www.riachao.com/

Kommuner i Bahia
Kommuner i Brasil etablert i 1878
1878 i Bahia
Ruy Barbosa (Bahia)

Ruy Barbosa er en kommune i delstaten Bahia i nordøstregionen av Brasil.

Referanser 

Kommuner i Bahia
Kommuner i Brasil etablert i 1922
1922 i Bahia
Taperoá (Bahia)

Taperoá er en kommune i delstaten Bahia i nordøstregionen av Brasil.

Referanser 

Kommuner i Bahia
Zion Bryne

Zion Bryne er en kristen frikirkelig menighet på Bryne, i Time kommune i Rogaland fylke.  Menigheten er tilsluttet den norske pinsebevegelsen. Zion Bryne ble stiftet i 1936 og har et konservativt bibelsyn. 

Menigheten har per januar 2020 165 medlemmer, medregnet tilhørige, det vil si barn av døpte medlemmer.  Jon Erling Henriksen har vært pastor siden 2006.

Historikk 
1 1934 fikk en smed ved navn Ole Aarre et kall til å starte en menighet i Bryne på Jæren. Sammen med familien og venner ble Zion Bryne  etablert i 1936, som en pinsemenighet. Menigheten ble offisielt stiftet den  4. august 1937. Fra starten var det 18 medlemmer. De første årene ble det holdt møter i hjemmene eller i leide lokaler.  

I 1960 tok menigheten i bruk eget menighetsbygg i ssentrum av Bryne. I 2007 ble menighetsbygget ferdig totalrenovert, etter dugnadsarbeid over 5 år. Høsten 2019 startet menigheten utvidelse av bygget for å tilrettelegge for vekst i antall møtebesøkende samt gi flere muligheter for barne- og ungdomsarbeid

Aktiviteter 
Menigheten har søndagsgudstjenester kl 11:00 hvor det er søndagsskole for barn og kirkekaffe. Den har også kvinnegrupper (søstermisjon), arbeid for funksjonshemmede, bibelgrupper og eldretreff. For ungdom i konfirmasjonsalder tilbyr menigheten den frikirkelige konfirmantundervisningen Tentro.

Misjon 
Zion Bryne er engasjert i misjonsarbeid og støtter norsk pinsemisjons arbeid, og har vært utsendermenighet for misjonærer i flere perioder. Menigheten støtter misjonsprosjekter i Kongo, Sør-Sudan, Den sentralafrikanske republikk, Israel, Canada, Ibra Radio og Paraguay.

Motto 
Menighetens motto er: Den lokale menighet er verdens beste sted for alle slags mennesker med alle slags behov.

Referanser

Kilder 
 Brox, Torill F. (redaktør). 2007. Årbok 2007. For Pinsebevegelsen i Norge. Korsets Seier Publikasjoner AS

Eksterne lenker 
Zion Bryne – hjemmeside

Norske pinsemenigheter
Kultur i Time
Religion i Rogaland
Etableringer i 1936
Maran ata (sangbok)

Maran ata er navnet på en sangbok med kristne sanger. Sangboken har særlig blitt brukt i den norske pinsebevegelsen og i menigheten Maran Ata, fram til de fikk sin egen sangbok.

Thomas Ball Barratt har skrevet eller oversatt flere hundre sangtekster og komponert melodier til flere av sine tekster.  I 1911 fikk Barratt utgitt sangboken Maran ata. Den var den norske pinsebevegelsens første sangbok og innholdt 110 sanger av Barratt, samt 130 oversettelser (av Barratt) til norsk. 

Maran Ata
Pinsebevegelsen i Norge
Salmebøker
Kristne tekster
Bøker fra 1911